SUPER ตั้งบ.ย่อยใหม่รองรับธุรกิจผลิตกระแสไฟฟ้าจากพลังงานแสงอาทิตย์
SUPER ตั้งบ.ย่อยใหม่ "เวิลด์ เอ็กซ์เชนจ์ เอเชีย แลนด์ " รองรับธุรกิจผลิตกระแสไฟฟ้าจากพลังงานแสงอาทิตย์ ทุนจดทะเบียน 1,000,000 บาท
23 ก.ย. 2558

บริษัท ซุปเปอร์บล๊อก จำกัด (มหาชน) หรือ SUPER ระบุว่า บริษัทได้จัดการประชุมคณะกรรมการบริษัท ครั้งที่ 11/2558 ซึ่งจัดให้มีขึ้นในวันที่ 22 กันยายน 2558 ได้อนุมัติการตั้งบริษัทย่อยแห่งใหม่ของบริษัท เพื่อเป็นการรองรับการขยายธุรกิจของบริษัท และ/หรือเพื่อเป็นการรองรับธุรกิจใหม่ของบริษัท รวมทั้งเพื่อการเจริญเติบโตของบริษัทในอนาคต
โดยใช้ชื่อบริษัท เวิลด์ เอ็กซ์เชนจ์ เอเชีย แลนด์ จำกัด WORLD EXCHANGE ASIA LAND COMPANY LIMITED ประกอบธุรกิจดำเนินการและหรือลงทุนโดยการถือหุ้นในบริษัทที่ดำเนินโครงการผลิตกระแสไฟฟ้าจากพลังงานแสงอาทิตย์ ทุนจดทะเบียน 1,000,000 บาท แบ่งเป็นหุ้นสามัญจำนวน 10,000 หุ้น มูลค่าหุ้นที่ตราไว้หุ้นละ 100.00 บาท
ทั้งนี้ บริษัท ซุปเปอร์ โซล่าร์ เอนเนอร์ยี จำกัด ถือหุ้นใหญ่สัดส่วน 99.98% นายจอมทรัพย์ โลจายะถือหุ้นสัดส่วน 0.01% และนางสาวดวงดาว ประเสริฐศรีถือหุ้นสัดส่วน 0.01% 